[{"text_idx": "#000003", "text": "Sare sozialen erabileraz eta garrantziaz ohartuta gaudela, Euskadin argitaratzen dena jasotzen dugu hementxe, bertan aipatutako ataletan sailkatuta."}, {"text_idx": "#000004", "text": "2022ko Gobernu programaren gauzatzearen laburpena (PDF)\n2021eko Gobernu programaren gauzatzearen laburpena (PDF)"}, {"text_idx": "#000005", "text": "Euskal Hiria kongresua \u201chiriak berreskuratzeko deiarekin\u201d amaitu da gaur"}, {"text_idx": "#000006", "text": "Eusko Jaurlaritzak eta ONU-Habitatek antolatutako foruak hiri-berroneratzearen beharra azpimarratzen du. Azterlan baten arabera, Euskadiko auzoen % 30 kalteberatasun handiko edo oso handiko egoeran daude, eta horrek osasunarekiko zuzeneko harremana dute."}, {"text_idx": "#000007", "text": "Euskal Hiriaren 20. edizio honetan euskal kostaldea itsas mailaren igoeratik babesteko planak aurreratu dira, Arabako Errioxaren gainbehera demografikoari aurre egiteko, Araba Erdialdeko Gasteizko makrozefalia murrizteko eta Bilbo Metropolitarraren erronkak ere bai."}, {"text_idx": "#000008", "text": "Euskal Hiriaren bigarren jardunaldiak hirien gizarte- eta ingurumen-eraldaketan jarri du arreta, eta bi kasu zehatzetan zentratu da: Euskadiko eremu kalteberetako hiri-berroneratzea eta euskal itsasertza babesteko Lurraldearen Arloko Plana (LAP). Joan Closekin, ONU-Habitat-eko zuzendari ohi eta Bartzelonako alkate ohiarekin, hasi da saioa, eta, Kataluniako hiriburuaren adibidean oinarrituta, \u201chiri-berroneratzea ondo antolatuz gero eta arin eta kudeatzeko gaitasunez gauzatuz gero\u201d egin daitekeela azpimarratu du. Hiri-berroneratzearen garrantziak protagonismoa izan du Gasteizen egindako biltzar honetan. Esparru ponentzia batean, Ignacio de la Puerta Eusko Jaurlaritzako Lurralde Plangintzaren eta Hiri Agendaren zuzendariak \u201chiriak berreskuratzeko beharra\u201d azaldu du. Jaurlaritzak berak egindako azterlan baten arabera, inbertsio publikoen azken 40 urteak gorabehera, \u201cEuskadiko auzoen % 30 kalteberatasun handiko edo oso handiko egoeran daude, eta, horrez gain, kalteberatasunaren eta osasunaren arteko lotura egiaztatu da\u201d. Egoera horri aurre egiteko, Eusko Jaurlaritzak hiri-berroneratze integralerako proiektu bat martxan du, euskal udalei irekitakoa. Hori egiteko, funtzionamendu-eskema bat erabiltzen ari da, Europako Batzordeak finantzatzen duen eta Otxarkoaga (Bilbo) eta Txonta (Eibar) auzoetan bi pilotu dituen Opengela izeneko proiektuan erabiltzen dena bezalakoa. Lasarte-Orian, Durangon eta Pasaian hasi dira proiektuak ere. Eta, In\u0303aki Arriola sailburuak bezperan azaldu zuen bezala, Abanto-Zierbenara, Santurtzira, Portugaletera, Trapagaranera, Amurriora eta Urdun\u0303ara zabalduko da.De la Puertak azpimarratu du oso garrantzitsua dela bizilagunekin \u201ckonfiantza\u201d sortzea, \u201cenergia-eraginkortasunari buruz sentsibilizatzea\u201d, \u201calderdi ekonomikoei, sozialei eta kulturalei\u201d buruzko diagnostikoa egitea, enplegu-aukerak sustatzea eta \u201cespazio bat eskaintzea\u201d. Ildo horretan, Opengela ereduak auzo bakoitzean hurbileko bulegoak sortzea bultzatzen du, auzotarrei hiri-berroneratze prozesuan laguntzeko. Era berean, berrikuntza bat aipatu zuen, hots, \u201cguztientzako finantzaketa justua eta eskuragarria\u201d ematen duela."}, {"text_idx": "#000009", "text": "Euskal Hiriaren bigarren jardunaldia ingurumenaren eraldaketari buruzko aipamen batekin amaitu da, eta euskal itsasertza hartu du adibide gisa. Izan ere, Lurraldearen Arloko Plana berrikuspen prozesuan dago. Euskadiko 63 udalerri eta biztanleriaren % 58 hartzen ditu plan horrek, eta klima-aldaketaren aurrean duten erresilientzia handitzeko erronkari egin behar diote aurre. Erreferentzia gisa 2100 uretrako egoera txarrena hartu da, itsasgora 80 zentimetrokoa izanik."}, {"text_idx": "#000010", "text": "Amaia Salaberria ingeniariak aurkeztutako dokumentuak bi urte hartzen ditu erreferentziatzat, 2045a eta 2100a. Lehenengoan itsasoaren maila 17 igoko den hipotesi aurkezten du. 2100. urterako, bi egoera aurreikusten dira: bata, berotegi-efektuko gasen isurketei buruzkoa, klima-aldaketa arintzeko Parisko Akordioetan jasotako neurriak hartzen dituena, itsasoaren maila 53 zentimetroko igoera ekarriko lukeena. Berriz bestean , lehen aipatutako neurriak hartu gabe, non itsasoaren maila 80 zentimetro igoera izango lukeena. 2100eko azken eszenatoki horrek markatzen du egungo joera, Itsasertzaren Lurraldearen Arloko Plana egiteko erreferentziatzat hartzen dena."}, {"text_idx": "#000011", "text": "Hori dela eta, Lurraldearen Arloko Planaren berrikusketak ezartzen du bizitegi- edo industria-garapen berriak uholde-arriskurik gabeko eremuetan kokatu behar direla, 2100 urteko egoerarik okerrena erreferentziatzat hartuta. Azterlan honen eraginpeko bizitegi-lurzoruko 10.504 hektareetatik, 118,7 gaur egun urpean gera daitezke, eta 290, berriz, 2100an, klima-aldaketa arintzeko eta klima-aldaketara egokitzeko neurririk hartzen ez bada: gaur egun baino % 144,3 gehiago. Era berean, dokumentuan itsasertzaren mantentze naturala azpimarratzen da, eremu batzuetan hiri-garapena eragotziz edo mugatuz eta beste batzuen ingurumena leheneratzea ahalbidetuz."}, {"text_idx": "#000014", "text": "Etorkizuneko egoera horiek kontuan hartuta, Itsasertzeko LAParen berrikuspenak adierazten du gaur egun 64,8 hektarea urpean gera daitezkeela, eta 2045ean 69,6 urpean geratuko direla, eta 2100ean, ahalik eta egoerarik txarrenean, 91,4 hektarea urak hartuko lituzkeela, gaur egun baino % 40 gehiago. Inpaktu handiena Hondarribiko eta Ondarretako hondartzetan izango luke, esaterako, eta euskal kostaldeetako batzuk desagertu egingo lirateke."}, {"text_idx": "#000016", "text": "Dokumentua prozesu parte-hartzaile betean dago, instituzioekin, lurralde-elkarteekin, GKEekin eta interesa duten beste erakunde eta organismo batzuekin. Hasierako onarpena 2022ko udarako aurreikusi da, eta behin betikoa 2023ko udarako."}, {"text_idx": "#000018", "text": "Astelehen arratsaldean, Araba Erdialdeko eta Arabako Errioxarako hurrengo planek izango dituzten funtsezko alderdi batzuk aurreratu ziren. Azken horren kasuan, Juan Requejo adituak, Lurralde Plan Partzial berriaren (LPP) aurrerapenean lanean ari denak, egungo zenbait errealitateren berri eman zuen, besteak beste, \u201cGainbehera demografikoa\u201d. \u201cArabako Errioxak Euskadiko per capita errenta altuena du, baina aberastasun hori sortzen duen jende asko ez da han bizi\u201d, azaldu zuen. Bestalde, ardoaren ekoizpenean jauzi kualitatiboak duela hamarkada batzuk sortu zuen \u201cmodernizazioaren desordenaz\u201d hitz egin zuen. Eskualdearen etorkizuna \u201ckonektatutako autosufizientzian\u201d (bakoitza bere energia sortzeko gai izatea, berriztagarriak energia-komunitateekin bultzatuz edo autokontsumoa), \u201cdeskarbonizazioan\u201d (hiria eta lurraldea akoplatuz) eta \u201ceskasia modurik onenean kudeaketan\u201d (Ebroko arroa defizitarioa da) oinarritzen da. Eta beste zerbait ere bai: Juan Requejoren ustez, \u201cEbrok gaur egun ez duen paper nagusia izan dezan aldarrikatu behar da\u201d. Araba Erdialdean, Jose\u0301 Mari\u0301a Ezquiaga LPP berriaren aurrerapenean lanean ari da, eta \u201ceremu horretako ingurumen-balio handia\u201d azpimarratu zuen, Gasteizek biztanleriaren % 80 eta lurraldeko enplegua hartzen baititu. Makrozefalia horri aurre egitearen alde agertu zen, \u201cburualdeak edo azpiburuak sortuz, eta ondasun publikoak banatzearen alde, eskualdea egituratu dezaketen nukleo ertain edo txikiak\u201d daudelako. Erdialdeko Arabaren \u201cizaera industriala\u201d defendatu zuen, \u201cbeste lurralde askok nahiko luketen zerbait\u201d, \u201cenergia berriztagarrien autosufizientzian aurrera egiteko beharraz\u201d gain. Ezquiagak \u201celikadura-subiranotasuna\u201d ere aipatu zuen: \"Oso gertu gaude hori lortzetik; zentzu horietan, eskualde eredugarria da\". Eta, eslogan gisa, \u201ceremu gehiagoren, hiri gehiago\u201d aurkezytu zuen, eta produktibitatean ez ezik jasangarritasunean ere oinarritutako ereduaren alde egin zuen; izan ere, \u201cgune horien etsaia ez da hiriaren erdigunea, baizik eta azpiurbanizazioak sortzeko aukera\u201d. Aurretik, Carlos Morenok, \u201815 minutuko hiria\u2019 kontzeptuko aditu handienetako batek, Parisen egin dituen ekintzak azaldu zituen, Alkatetzaren aholkulari gisa lan egiten baitu. Han, hiri deszentrlizatuaren joanari ekin dio berriro, eta, horretarako, hainbat modutan esku hartzen da. Hiriaren erritmoa berrasmatzean datza, dauden eraikinak gehiago eta hobeto erabiltzean eta hiriarekiko afektu handiagoa izatean. Horretarako, Udalak lursailak erosten ditu tokiko merkataritzari alokatzeko, hiri osoan prezio eskuragarrian, etxebizitza sozialaren aldeko apustua egiteaz gain, eta baita etxetik gertu lana sustatzea ere, bitarteko tokiak instalatzen lagunduz. Horrek guztiak erraztu egiten du espazioak naturarik gabe geratzea eta dentsitate organikoa izatea. Bilbo Metropolitarreko planeamendua ere jorratu zen, Bizkaiko Aldundiko Idoia Garayk eta Bilbao Metropoli 30eko Idoia Postigok antolatuta. 35 udalerri eta ia 900.000 biztanle hartzen ditu eremu horrek. LPPren aurrerapenak filosofia aldatzen du aurrekoarekiko (2006an onartu zen), eta, hedatzailea izan beharrean, hiri-hazkundeak mugatuko ditu, dagoeneko urbanizatuta daudenen eraginkortasuna bilatuz, baina baita ingurune fisiko eta naturalaren babesa alde batera utzi gabe ere."}, {"text_idx": "#000024", "text": "Arriolak hiri-berroneratzearen aldeko apustua egin du, hirien eraldaketa osasungarriaren eragile gisa"}, {"text_idx": "#000025", "text": "Eusko Jaurlaritzak Labrazako eta Azazetako proiektu eolikoen izapidetzearekin jarraitzeko aukera eman du, eta Aixeindar sozietateari jakinarazi dio Arkamoko eta Iturrietako proiektu eolikoek ingurumenean izango luketen eragina"}, {"text_idx": "#000026", "text": "Euskal Hiria kongresuak euskal hirien etorkizun-gakoak zehaztuko ditu datorren astean"}]